b'\n_START_ARTICLE_\nApollo 4\n_START_SECTION_\nCilji odprave\n_START_PARAGRAPH_\nTo je bil prvi polet rakete nosilke Saturn V, najve\xc4\x8dje zgrajene sploh. Raketa je tudi prvi\xc4\x8d vzletela z izstrelitvenega kompleksa LC-39, ki so ga zgradili posebej za to raketo. Prvi\xc4\x8d sta vzleteli prva stopnja S-IC in druga stopnja S-II, prvi\xc4\x8d pa so ponovno v\xc5\xbegali tretjo stopnjo S-IVB v Zemljinem tiru. Tudi plovilo Apollo je prvi\xc4\x8d ponovno vstopilo v ozra\xc4\x8dje pri hitrostih, ki so bile podobne tistim na Luninem tiru. Zaradi teh prvih dogodkov je bilo v raketi in plovilu 4098 merilnih in\xc5\xa1trumentov.'